钦定古今图书集成/明伦汇编/宫闱典/第103卷 > 窦长君 窦广国
## 钦定古今图书集成/明伦汇编/宫闱典/第103卷 > 窦长君 窦广国

按《汉书外戚传》：“窦后兄长君，弟广国，字少君。年四五
岁时，家贫，为人所略卖，其家不知处。传十馀家，至宜
阳，为其主人入山作炭，暮卧岸下百馀人，岸崩，尽厌
杀卧者。少君独脱不死。自卜数日当为侯，从其家之
长安，闻皇后新立，家在观津，姓窦氏。广国去时虽少，
识其县名及姓，又尝与其姊采桑，堕，用为符信，上书”
自陈。皇后言帝召见问之，具言其故，果是。复问其所
识，曰：“姊去我西时，与我决传舍中，丐沐，沐我，己饭我
乃去。”于是窦皇后持之而泣，侍御左右皆悲。迺厚赐
之，家于长安。绛侯、灌将军等曰：“吾属不死，命乃且县
此两人。此两人所出微，不可不为择师傅。又复放吕
氏大事也。”于是乃选长者之有节行“者与居？”窦长君、
少君由此为退让君子，不敢以富贵骄人。窦皇后疾
失明。文帝幸邯郸，慎夫人、尹姬皆无子。文帝崩，景帝
立皇后为皇太后，乃封广国为章武侯。长君先死，封
其子彭祖为南皮侯。